送曾無逸入爲掌故
作者：楊萬里
朝代：宋

paragraphs: 吉文江水走玉虹，我家水西君水東。
有時相思即命駕，連牀夜兩聽松風。
中間薄宦各分散，南飛鴐鵝北飛雁。
朝來驛騎打譙門，有客有客來相見。
聞君携家入帝京，椎鼓發船天上行。
也能枉轍九十里，來訪江西道院僧。
詩家兩僊宿臺省，紅藥蒼苔紫薇影。
若問山僧作麽生，日晏鶑啼眠不醒。